Moedersdag: 'n Dag vir Vroueregte en Gesinsliefde | Reisiger
Tuiste > Kommentaar	> Moedersdag: 'n Dag vir Vroueregte en Gesinsliefde
09/05/2015 R	Lewer kommentaar Go to comments
Moedersdag het 'n heel interessante geskiedenis. Dit dateer uit die 1870's toe Julia Ward Howe 'n oproep gedoen het op vroue om die groot lewensverlies in hulle families as gevolg van die Amerikaanse Burgeroorlog te betreur en om saam te bid dat geskille in die toekoms vreedsaam opgelos sal word. (sien haar Mothersday declaration onder) Sy het voordurend gepleit en gebid vir die tragiese lewensverlies van vroue en kinders in die oorlog. Sy wou hê dat vroue hulle plek in die samelewing volstaan en die respek ontvang wat hulle verdien. So het 'n ander vrou Anna Jarvis op 9 Mei 1906 saam met 'n klompie vriende 'n byeenkoms gehou het ter ere van hulle moeders. Die saak om moeders te vereer het soveel momentum gekry dat die Amerikaanse Kongres in 1914 die tweede Sondag in Mei tot Moedersdag verklaar het. Later het die kommersiële wêreld natuurlik groot prominensie hieraan gegee.
Moedersdag is dus nie oorspronklik net om geld te maak nie, dit het eintlik gegaan oor vroue regte en die omgee vir moeders.( Jy kan dus nie redeneer dat jy dit nie wil vier omdat dit so uitgebuit word nie. Dan mag jy niks in die lewe vier nie. )
Aan die ander kant moet ons ook eer en erkenning gee vir al die wonderlik moeders en vroue wat elke dag hulself gee sodat hulle gesinne en kinders die lewe in die oë kan kyk. Kom ons loof die Here vir wonderlike moeders. Kom- aan manne – bederf die vroue en die moeders in jou lewe. Sonder hulle was jy niks en die lewe 'n baie vervelige en onvervulde plek!!!!!!!!
Kom ons sê en wys dit ook vir die vroue en moeders in ons lewe ! Julle is seëninge deur God self gestuur om die samelewing en ons elkeen se lewens wonderlik te maak!
KategoriëKommentaar Sleutelwoordw:Julia Ward Howe, moedersdag, vrou, vroue, vroueregte
Kommentare (4)	Trackbacks (0)	Lewer kommentaar Terugskakeling
07/05/2010 om 11:28
As dit nie vir moeders was nie, was ons nie hier nie, ne! En ja, vroue vandag kry net so swaar, indien nie swaarder nie, as vroue van toentertyd.
Dis darem jammer dat mense hulle woede, frustrasie, wanopvattings, siek mentaliteit en what not op die naaste vrou en kind of dier sal uithaal. So jammer.
Dankie Q vir die skrywe. Ek wens moedersdag was gladnie so gekommersialiseer soos tans nie. Dis erg om te dink dat elke waardevolle dag ontaard het in iets wat die markte sien as 'n manier om geld te in. Big time.
09/05/2010 om 09:50
Dankie, dit was nou baie interessant!
14/05/2010 om 14:31
Het jou op Skoor 'gekry' – Ek het Sondag met my ma en kinders gaan eet – en 'n speech gegee – nie vir my moeder nie, maar vir my kinners. Gesê: "Te danke aan julle mag ek vandag Moedersdag vier… ek vra veels te veel van God vir julle en dank Hom veels te min vir julle… Al wat ek ooit gedoen het om Moeder te word was om julle te ontvang – niks gedoen om dit te verdien nie, niks betaal daarvoor, skuld niks daarvoor nie en word nie gemeet daaroor nie…".
My kinders het my geleer van onvoorwaardelike liefde – hulle behandel my soos die beste ding wat ooit met hulle kon gebeur het. Hulle is trots op my (al is ek niks besonders nie), respekteer my, aanvaar my met grille en giere en maniertjies en al en bowenal het hulle my lief.
Dis sulke kinders wat 'n doodgewone vrou bless met die titel "Moeder".
Sal weer kom inloer!
14/05/2010 om 23:32
Dankie dat jy die besonderse ervaring met ons deel. As ek na jou luister klink dit dat jou kinders die gelukkige is en nie jy nie !!!!
Opstandingsfees is die belangrikste fees vir Christene (Feeste 2) 'n Gebed vir ons land : Ben Marais